/* KOM(2011) 161 galutinis - NLE 2011/0068 */ Pasiūlymas TARYBOS SPRENDIMAS kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo





[pic] | EUROPOS KOMISIJA | Briuselis, 2011.3.31 KOM(2011) 161 galutinis 2011/0068 (NLE) Pasiūlymas TARYBOS SPRENDIMAS kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo (pateikta Komisijos) AIŠKINAMASIS MEMORANDUMAS PASIŪLYMO APLINKYBĖS Tarybos sprendimu 2000/421/EB Bendrija sudarė 1999 m. Pagalbos maistu konvenciją (PMK). Ši konvencija galioja iki 2011 m. birželio 30 d., jos galiojimas pratęstas 2010 m. birželio 4 d. Pagalbos maistu komiteto sprendimu, priimtu 102-oje sesijoje. 1999 m. PMK ir 1995 m. Prekybos javais konvencija susietos – PMK galiojimas gali būti pratęstas, tik jei tuo pačiu laikotarpiu galioja 1995 m. Prekybos javais konvencija. Pirmą kartą septintajame dešimtmetyje pritaikyta 1999 m. PMK sukurta kaip priemonė, kuria siekiama suderintai ir priimtinu būdu išsivysčiusių šalių žemės ūkio produkcijos perteklių perduoti žemės ūkio produkcijos stokojančioms besivystančioms šalims. Dabartinės PMK galiojimas baigiasi 2011 m. birželio mėn., todėl 2011 m. birželio mėn. įvyksiančiame Pagalbos maistu komiteto posėdyje bus oficialiai nagrinėjamas jos pratęsimo klausimas. Pagalbos maistu komiteto narės 2010 m. gruodžio 14 d. 103-oje sesijoje sutarė 1999 m. PMK galiojimo pratęsimo klausimą pakartotinai aptarti labiau priartėjus galiojimo pabaigos datai (2011 m. birželio 30 d.). Per neoficialų posėdį tą pačią dieną kai kurios PMK narės (Australija, Kanada, Šveicarija, Japonija ir Jungtinės Valstijos) pareiškė, kad iš principo pritartų 1999 m. PMK pratęsimui dar vieniems metams, t. y. iki 2012 m. birželio 30 d. ES tuo tarpu pranešė Tarybos Humanitarinės pagalbos ir pagalbos maistu darbo grupėje (COHAFA) sutartą poziciją: „ES sieks sprendimą dėl PMK ateities priimti 2011 m. birželio mėn.; oficialios pakartotinės derybos turėtų būti pradėtos dabar, nedarant poveikio oficialiai pozicijai, kuri bus pranešta 2011 m. birželio mėn.“. Pagalbos maistu komiteto narės 2010 m. gruodžio 14 d. 103-oje sesijoje kartu sutarė pradėti oficialias pakartotines derybas dėl PMK. Procesas pradėtas nedelsiant, pateiktas naujos konvencijos pradinis projektas, numatytas aptarti per pirmąjį pakartotinių derybų etapą Londone 2011 m. vasario 28 d. – kovo 2 d. Artimiausiais mėnesiais rengiamos intensyvių derybų sesijos, kuriose bus siekiama sutarti dėl naujos konvencijos, kurios tikslas – teikti tinkamą ir veiksmingą pagalbą maistu pažeidžiamiems gyventojams, atsižvelgiant į nustatytus poreikius. 2010 m. lapkričio 17 d. (dokumentas 14907/10) Taryba priėmė derybinius nurodymus, kuriais Komisijai suteiktas įgaliojimas ES ir jos valstybių narių vardu pakartotinai vesti derybas dėl PMK. Per 2010 m. gruodžio 14 d. neoficialų Pagalbos maistu komiteto posėdį ES pakartojo plataus užmojo grafiką. Idealiu atveju derybos turėtų būti baigtos iki 2011 m. birželio mėn. – PMK narės turėtų susitarti dėl naujos konvencijos teksto prieš oficialią Pagalbos maistu komiteto sesiją. Be to, per neoficialias Pagalbos maistu komiteto narių derybas dėl PMK ateities, kurios vyko nuo 2009 m. gruodžio mėn. iki 2010 m. gruodžio mėn., pasiektas bendras sutarimas dėl pagrindinių klausimų, kurie yra oficialių pakartotinių derybų objektas. Taigi būtų tinkama, jeigu ES užtikrintų, kad derybos būtų veiksmingos ir iki 2011 m. birželio mėn. būtų sutarta dėl naujos konvencijos teksto. Yra du galimi scenarijai, dėl kurių ES turi parengti bendrą poziciją, kurios laikytųsi Pagalbos maistu komiteto 2011 m. birželio mėn. sesijoje: 1. pakartotinės derybos dėl PMK prieš Pagalbos maistu komiteto 2011 m. birželio mėn. sesiją bus galutiniame etape (t. y. derybos bus baigtos arba beveik baigtos). Tokiu atveju PMK pratęsti dar vieniems metams bus tinkamiausia, kad būtų išvengta padėties, kai esama PMK jau nebegalioja, o naujoji dar neįsigaliojo; arba 2. pakartotinės derybos dėl PMK prieš Pagalbos maistu komiteto 2011 m. birželio mėn. sesiją nebus galutiniame etape. Tokiu atveju nebus tinkama pratęsti PMK galiojimą dar vieniems metams ir Komisija Europos Sąjungos ir jos valstybių narių vardu Pagalbos maistu komitete turėtų oficialiai nepritarti bendram sutarimui dėl PMK galiojimo pratęsimo. Tarybos Humanitarinės pagalbos ir pagalbos maistu darbo grupėje (COHAFA) prieš Pagalbos maistu komiteto 2011 m. birželio mėn. sesiją Europos Komisija ir ES valstybės narės įvertins, ar pakartotinės derybos dėl PMK yra galutiniame etape, ar ne. Jei PMK nebūtų pratęsta, ji nustotų galioti ir dėl to nebebūtų minimalių įsipareigojimų, kurių reikia laikytis. Tačiau tokiu atveju tikėtina, kad tai nepalankiai vertintų pagalbą gaunančios šalys, kurios galėtų manyti, kad sumažės pagalbos maistu tiekimo nuspėjamumas, ir kitos PMK narės, kurios teikia pirmenybę ilgą laiką taikytam metodui, t. y. mechanizmui, leidžiančiam lengviau perduoti maisto produktus. Pagal PMK metiniai Europos Sąjungos ir jos valstybių narių įsipareigojimai pristatyti minimalų pagalbos maistu kiekį per metus yra nurodyti tiek kviečių ekvivalentu, tiek verte; dabartinis įsipareigojimas – 1 320 000 kviečių ekvivalento tonų plius 130 mln. EUR (įskaitant transporto ir kitas veiklos išlaidas). Kalbant apie 1 320 000 kviečių ekvivalento tonų įsipareigojimą, 990 000 tonų dalį pagal ES vidaus susitarimą tvarko Europos Komisija. - Pasiūlymo srityje taikomos nuostatos Tarybos sprendimas 2000/421/EB Tarybos sprendimas 2006/906/EB Tarybos sprendimas 2007/317/EB Tarybos sprendimas 2009/393/EB Tarybos sprendimas 2010/316/EB - Derėjimas su kitomis Sąjungos politikos sritimis ir tikslais Atsižvelgiant į PMK XXV straipsnio b punktą, ji gali būti pratęsta tik tada, jei tokį patį laikotarpį liks galioti 1995 m. Prekybos javais konvencija. 1995 m. Prekybos javais konvencija lieka galioti iki 2011 m. birželio 30 d. ir Komisija siūlo (COM/2011/4) ES priimti poziciją pritarti šios konvencijos pratęsimui. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI 2010 m. gruodžio 9 d. Tarybos Humanitarinės pagalbos ir pagalbos maistu darbo grupėje (COHAFA) valstybės narės priėmė tokią poziciją dėl 1999 m. Pagalbos maistu konvencijos galiojimo pratęsimo: „ES sieks sprendimą dėl PMK ateities priimti 2011 m. birželio mėn.; oficialios pakartotinės derybos turėtų būti pradėtos dabar, nedarant poveikio oficialiai pozicijai, kuri bus pranešta 2011 m. birželio mėn.“. Tiriamųjų duomenų rinkimas ir naudojimas Nepriklausomo tyrimo neprireikė. - Poveikio vertinimas Netaikoma. TEISINIAI PASIŪLYMO ASPEKTAI - Teisinis pagrindas Sutarties dėl Europos Sąjungos veikimo 218 straipsnio 9 dalis. - Subsidiarumas Pasiūlymas priklauso mišriai kompetencijai. - Proporcingumas Pasiūlymas atitinka proporcingumo principą. - Priemonės pasirinkimas Siūloma priemonė – Tarybos sprendimas. Kitos priemonės būtų netinkamos dėl toliau nurodytos priežasties. Remiantis Sutarties dėl Europos Sąjungos veikimo 218 straipsnio 9 dalimi, tik taip galima laikytis Europos Sąjungos pozicijos, išreikštinos Pagalbos maistu komitete. POVEIKIS BIUDŽETUI 1999 m. PMK galiojimas gali būti pratęstas, tik jei tuo pačiu laikotarpiu galioja 1995 m. Prekybos javais konvencija. Tarptautinio susitarimo dėl javų administracinio biudžeto įnašai skirti ir 1999 m. PMK, t. y. PMK pratęsimas neturi papildomo poveikio biudžetui. Įnašas įtrauktas į ES biudžeto 05 06 01 punktą (Tarptautiniai susitarimai žemės ūkio srityje). Planuojama šio įnašo suma nustatyta finansinėje pažymoje, pridėtoje prie 2011 m. sausio 18 d. Komisijos priimto Tarybos sprendimo, kuriuo nustatoma pozicija dėl 1995 m. Prekybos javais konvencijos galiojimo pratęsimo, kurios Sąjungos vardu turi būti laikomasi Tarptautinėje javų taryboje, pasiūlymo (COM/2011/4). Pratęsus 1999 m. PMK galiojimą, Europos Sąjungos metiniai įsipareigojimai teikti pagalbą maistu pagal PMK III straipsnio e punktą bus pratęsti dar vieniems metams. Europos Komisija prisiėmė atsakomybę už dalį ES ir jos valstybių narių pagal PMK prisiimtų įsipareigojimų. Bendras pranešimas dėl PMK rengiamas kartu su valstybėmis narėmis; jame nenurodomos atskiros operacijos. PMK (VI straipsnyje) numatytas įsipareigojimų pratęsimas ir perkėlimas iš vienų metų į kitus, kai įsipareigojimai viršijami, bet šių priemonių dar niekada nebuvo imtasi. Vis dėlto svarbu pažymėti, kad trejus metus iš eilės, t. y. 2007–2008, 2008–2009 ir 2009–2010 m. Europos Sąjunga nesugebėjo įvykdyti savo įsipareigojimų dėl kiekio. IŠVADOS Atsižvelgdama į pirmiau išdėstytus dalykus Europos Komisija siūlo Tarybai Europos Sąjungos ir jos valstybių narių vardu priimti tokią poziciją ir atitinkamai įgalioti Europos Komisiją: 3. Europos Sąjungos ir jos valstybių narių vardu balsuoti remiantis 1999 m. Pagalbos maistu konvencijos XXV straipsnio b punktu dėl tolesnio konvencijos galiojimo pratęsimo vienų metų laikotarpiui, t. y. iki 2012 m. birželio 30 d., jeigu prieš Pagalbos maistu komiteto 2011 m. birželio mėn. sesiją pakartotinės derybos dėl Pagalbos maistu konvencijos bus galutiniame etape (t. y. derybos bus baigtos arba beveik baigtos) ir jeigu tokį patį laikotarpį liks galioti 1995 m. Prekybos javais konvencija; arba 4. pagal Pagalbos maisto komiteto darbo tvarkos taisyklių 13 taisyklę nepritarti bendram sutarimui Pagalbos maistu komitete dėl Pagalbos maistu konvencijos galiojimo pratęsimo, jeigu pakartotinės derybos prieš Pagalbos maistu komiteto 2011 m. birželio mėn. sesiją nebus galutiniame etape. 2011/0068 (NLE) Pasiūlymas TARYBOS SPRENDIMAS kuriuo nustatoma Europos Sąjungos pozicija, kurios turi būti laikomasi Pagalbos maistu komitete dėl 1999 m. Pagalbos maistu konvencijos galiojimo pratęsimo EUROPOS SĄJUNGOS TARYBA, atsižvelgdama į Sutarties dėl Europos Sąjungos veikimo 218 straipsnio 9 dalį, atsižvelgdama į Komisijos pasiūlymą, kadangi: 5. Europos bendrija Tarybos sprendimu 2000/421/EB[1] sudarė 1999 m. Pagalbos maistu konvenciją, kuri buvo pratęsta įvairiais Pagalbos maistu komiteto sprendimais. 6. Dabartinės Pagalbos maistu konvencijos galiojimas baigiasi 2011 m. birželio 30 d. ir jos atnaujinimo klausimas bus nagrinėjamas Pagalbos maistu komiteto 2011 m. birželio mėn. sesijoje. 7. Atsižvelgiant į Pagalbos maistu konvencijos XXV straipsnio b punktą, ji gali būti pratęsta, tik jeigu tokį patį laikotarpį liks galioti 1995 m. Prekybos javais konvencija. Prekybos javais konvencija lieka galioti iki 2011 m. birželio 30 d. ir Komisija pateikia Tarybos sprendimo, kuriuo nustatoma pozicija dėl jos galiojimo pratęsimo, kurios Sąjungos vardu turi būti laikomasi Tarptautinėje javų taryboje, pasiūlymą[2]. Dėl konvencijos galiojimo pratęsimo Tarptautinė javų taryba turėtų nuspręsti 2011 m. birželio 6 d. 8. Pagalbos maistu komiteto narės 2010 m. gruodžio 14 d. 103-oje sesijoje sutarė Pagalbos maistu konvencijos galiojimo pratęsimo klausimą pakartotinai aptarti labiau priartėjus galiojimo pabaigos datai (2011 m. birželio 30 d.) ir Europos Sąjunga priėmė tokią poziciją: „Europos Sąjunga sieks sprendimą dėl Pagalbos maistu konvencijos ateities priimti 2011 m. birželio mėn.; oficialios pakartotinės derybos turėtų būti pradėtos dabar, nedarant poveikio oficialiai pozicijai, kuri bus pranešta 2011 m. birželio mėn.“. 9. Pagalbos maistu komiteto narės 2010 m. gruodžio 14 d. 103-ioje sesijoje sutarė oficialiai pradėti pakartotines derybas dėl 1999 m. Pagalbos maistu konvencijos – rengti derybų sesijas. 10. Europos Sąjunga siekia, kad Pagalbos maisto komiteto narės galėtų baigti pakartotines derybas dėl Pagalbos maistu konvencijos ir sutarti dėl naujos konvencijos teksto prieš Pagalbos maistu komiteto 2011 m. birželio mėn. sesiją. 11. Yra du galimi scenarijai, dėl kurių Europos Sąjunga turi parengti bendrą poziciją, kurios ji laikytųsi Londone įvyksiančioje Pagalbos maistu komiteto 2011 m. birželio mėn. sesijoje: 12. Pagalbos maistu komiteto narių pakartotinės derybos dėl Pagalbos maistu konvencijos prieš Pagalbos maistu komiteto 2011 m. birželio mėn. sesiją bus galutiniame etape. Tokiu atveju Pagalbos maistu konvenciją pratęsti dar vieniems metams bus tinkamiausia, kad būtų išvengta padėties, kai esama Pagalbos maistu konvencija jau nebegalioja, o naujoji dar neįsigaliojo; arba 13. pakartotinės derybos dėl Pagalbos maistu konvencijos prieš Pagalbos maistu komiteto 2011 m. birželio mėn. sesiją nebus galutiniame etape. Tokiu atveju nebus tinkama pratęsti Pagalbos maistu konvencijos galiojimą dar vieniems metams ir Europos Komisija Europos Sąjungos ir jos valstybių narių vardu Pagalbos maistu komitete turėtų pagal PMK darbo tvarkos taisyklių 13 taisyklę oficialiai nepritarti bendram sutarimui dėl Pagalbos maistu konvencijos galiojimo pratęsimo. 14. Tarybos Humanitarinės pagalbos ir pagalbos maistu darbo grupėje (COHAFA) prieš Pagalbos maistu komiteto 2011 m. birželio mėn. sesiją Europos Sąjunga turėtų įvertinti, ar pakartotinės derybos dėl PMK yra galutiniame etape, ar ne. 15. Todėl Pagalbos maistu komitete Europos Sąjungai atstovaujanti Europos Komisija turėtų būti Tarybos sprendimu įgaliota Pagalbos maistu konvencijos galiojimo pratęsimui vieniems metams, t. y. iki 2012 m. birželio 30 d. pritarti arba nepritarti bendram sutarimui Pagalbos maistu komitete dėl tokio pratęsimo, NUSPRENDĖ: 1 straipsnis Europos Sąjungos pozicija Pagalbos maistu komitete: 16. balsuoti dėl tolesnio šios konvencijos galiojimo pratęsimo vienų metų laikotarpiui, t. y. iki 2012 m. birželio 30 d., jeigu prieš Pagalbos maistu komiteto 2011 m. birželio mėn. sesiją pakartotinės derybos dėl Pagalbos maistu konvencijos bus galutiniame etape ir jeigu tokį patį laikotarpį liks galioti 1995 m. Prekybos javais konvencija; arba 17. pagal Pagalbos maisto komiteto darbo tvarkos taisyklių 13 taisyklę nepritarti bendram sutarimui Pagalbos maistu komitete dėl Pagalbos maistu konvencijos galiojimo pratęsimo, jeigu prieš Pagalbos maistu komiteto 2011 m. birželio mėn. sesiją pakartotinės derybos dėl Pagalbos maistu konvencijos nebus galutiniame etape. 2 straipsnis Komisija yra įgaliojama pareikšti šią poziciją Pagalbos maistu komitete. Priimta Briuselyje Tarybos vardu Pirmininkas [1] OL L 163, 2000 7 4, p. 37. [2] COM(2011) 4 galutinis.